CELEX: 62012TN0575
Language: sk
Date: 2012-12-28 00:00:00
Title: Vec T-575/12: Žaloba podaná 28. decembra 2012 — Pyrox/ÚHVT — Köb Holzheizsysteme (PYROX)

23.2.2013   
            
            
               SK
            
            
               Úradný vestník Európskej únie
            
            
               C 55/23
            
         Žaloba podaná 28. decembra 2012 — Pyrox/ÚHVT — Köb Holzheizsysteme (PYROX)
   (Vec T-575/12)
   2013/C 55/41
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Pyrox GmbH (Oberhausen, Nemecko) (v zastúpení: T. Eigen, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Köb Holzheizsysteme GmbH (Wolfurt/VBG, Rakúsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 4. októbra 2012 v spojených veciach R 2187/2011-1 a R 2507/2011-1,
            
         
               —
            
            
               zaviazal žalovaného na náhradu trov konania vrátane trov v konaní pred ÚHVT.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka obsahujúca slovný prvok „PYROX“ pre tovary zaradené do tried 4, 7 a 11 — prihláška ochrannej známky Spoločenstva č. 8 612 781.
   
      Majiteľ ochrannej známky alebo označenia namietaných v námietkovom konaní: Köb Holzheizsysteme GmbH.
   
      Namietaná ochranná známka alebo označenie: národná slovná ochranná známka „PYROT“ pre tovary zaradené do triedy 11.
   
      Rozhodnutie námietkového oddelenia: námietke bolo čiastočne vyhovené.
   
      Rozhodnutie odvolacieho senátu: čiastočné zrušenie napadnutého rozhodnutia a úplné zamietnutie prihlášky.
   
      Dôvody žaloby: porušenie článku 8 ods. 1 písm. b) nariadenia č. 207/2009.